လာလို အနီးကလေး၊ မလာလို ခရီးဝေး

လာလို အနီးကလေး၊ မလာလို ခရီးဝေး သည် မြန်မာဆိုရိုးစကား ဖြစ်သည်။

အဓိပ္ပာယ်

“လာလို အနီးကလေး၊ မလာလို ခရီးဝေး” ဆိုသည်မှာ လူတစ်ဦး၏ စိတ်နေသဘောထားသည် ခရီးဝေးခြင်း နီးခြင်းကို မည်သို့ သက်ရောက်မှုရှိကြောင်းကို ဖော်ပြသော ဆိုရိုးစကားဖြစ်သည်။ “လာလို အနီးကလေး” ဆိုသည်မှာ သွားလိုစိတ်ရှိလျှင် ခရီးမည်မျှပင် ဝေးကွာနေပါစေ နီးကပ်သည်ဟု ခံစားရသည်ဟု ဆိုလိုသည်။ “မလာလို ခရီးဝေး” ဆိုသည်မှာ မသွားလိုစိတ်ရှိလျှင် ခရီးမည်မျှပင် နီးကပ်နေပါစေ ဝေးလံသည်ဟု ခံစားရသည်ဟု ဆိုလိုသည်။ ဤဆိုရိုးစကားသည် စိတ်ဆန္ဒ၏ အရေးပါမှုကို ဖော်ပြသည်။ လူတစ်ဦး၏ စိတ်ဆန္ဒသည် ခရီးဝေးခြင်း နီးခြင်းကိုပင် ပြောင်းလဲစေနိုင်သည်ဟု ဆိုလိုသည်။ “ချစ်သော်ကား သကာ၊ မုန်းသော်ကား တမာ။ လာလို အနီးကလေး၊ မလာလို ခရီးကဝေး” ဟူ၍လည်း တွဲဖက်သုံးနှုန်းလေ့ရှိပြီး ချစ်ခင်မှုနှင့် မုန်းတီးမှုသည်လည်း ခရီးကို နီးဝေးစေနိုင်ကြောင်းကို ထပ်လောင်း ရှင်းပြသည်။ “လာချင်အနီးကလေး၊ မလာချင်လည်း ခရီးကဝေး” ဟူ၍လည်း အသုံးပြုသည်။

ကိုးကားချက်များ

   "ချစ်သော်ကား သကာ၊ မုန်းသော်ကား တမာ။ လာလို အနီးကလေး၊ မလာလို ခရီးကဝေး။" [၁၁၅၂-ခန့်] ကျည်း။ ၁၁၈။
   "လာချင်အနီးကလေး၊ မလာချင်လည်း ခရီးကဝေး ဆိုသလို မမှာသော်လည်း မောင့်မေတ္တာဆင့်ပွားလျှင် ဆီးတားလို့မရအောင် လာဖို့ပါပဲ။" [၁၂၇၈] တင်မြ၊ ဒု၊ ၁၉။
   "မလာလိုလျှင် ခရီးဝေး၊ လာလိုလျှင် အနီးကလေးဆိုသလိုပေါ့၊ ရေနံချောင်းနှင့် ဆင်ဖြူကျွန်းနှင့် မဝေးဘူးဆိုသော်လည်း စိတ်လက် မချမ်းသာတဲ့နေရာမှာလာ၍ နေရတော့ အနီးကလေးကို ခရီးဝေးလို့ ဟောရတာပေါ့။" [၁၂၈၂] ရင်သွေးတော်။ ၁၀၇။

ကိုးကား

Category:မြန်မာဆိုရိုးစကားများ